Ի դեպ, կամա թե ակամա վերհիշում ես ելցինյան տարիները Ռուսաստանում, երբ Հայաստանից վռնդված զանազան քրեական հեղինակությունները հայտնվել էին Մոսկվայում, կրակ ու պատիժ դառնալով տեղի հայ բիզնեսմենների գլխին: Մեզ մնում է միայն աղոթել Աստծուն, որ Եվրամիությունը հանկարծ անվիզա ռեժիմ չտրամադրի… Հայաստանին: Հանկարծ մեր պատճառով էլ չնեղսրտի անզուգական Եվրոպան, իր վրա զգալով կովկասյան նոր հզոր՝ նույնպես քրիստոնեական արտագաղթի ծանր հետևանքները: Թեև քրեականներին արժե թույլատրել. հայաստանյան ընտրությունները քիչ մը մաքուր կստացվեն: